יוסי פוקס

יוסי (יוסף) פוקס (נולד ב-20 באוגוסט 1971) הוא עורך דין ישראלי המשמש מזכיר הממשלה בממשלת ישראל השלושים ושבע. נולד בברוקלין שבניו יורק. עלה לישראל בשנת 1974. גדל ברחובות ולאחר מכן בירושלים. למד בישיבות נתיב מאיר, הכותל והיכל אליהו. שירת בצה"ל בחטיבת גולני, ומשרת במילואים כקצין בדרגת סרן באוגדה הצפונית.[דרושה הבהרה] בעל תואר ראשון במשפטים מאוניברסיטת בר-אילן. מאז שנת 1998 משמש עורך דין המתמחה במשפט חוקתי ובמשפט מנהלי. החל משנת 2002 ועד שנת 2023 היה בעלים ומייסד של פירמת עוה"ד י. פוקס ושות'. פוקס שימש יו"ר הפורום המשפטי למען ישראל. במשך תקופה ליווה את חבר הכנסת אפי איתם בהתנדבות, היה חבר הנהלת מועצת יש"ע וייצג את משה זר במאבקו נגד פינוי רמת גלעד. בהמשך היה מראשי המאבק המשפטי בתוכנית ההתנתקות והיה שותף לשלל עתירות והליכים משפטיים. לאחר ביצוע התוכנית טיפל במפוני גוש קטיף. בין השאר, נמנה עם מייסדי ההתיישבות החדשה במזרח לכיש, שנועדה למפונים. בשנת 2022 הוציא לאור פוקס את ספרו "גירוש בהכשר הבג"צ", המתאר מנקודת מבטו פעילות בניסיון למנוע את ביצוע תוכנית ההתנתקות, וכן את הסיוע שהעניקו עורכי הדין של הפורום המשפטי למען ארץ ישראל בראשותו של פוקס לתושבי גוש קטיף לשעבר. בשנת 2009 היה נציג הרשויות ביהודה ושומרון בוועדת המשנה של ועדת חוץ וביטחון, לצמצום צו הקפאת הבנייה. במשך 22 שנה שימש פוקס כחבר מרכז הליכוד. בשנת 2015 התמודד בפריימריז במפלגת הבית היהודי. לקראת הבחירות לכנסת ה-25 שוריין פוקס על ידי בנימין נתניהו במקום ה-43 ברשימת הליכוד לכנסת, אך לא נבחר לכנסת. פוקס שימש במשך תקופה כפרשן משפטי בערוץ עכשיו 14. נטל חלק פעיל בהתנדבות במאבק הציבורי להגנת בנימין נתניהו במסגרת משפט נתניהו. ב-29 בדצמבר 2022 הודיע ראש הממשלה בנימין נתניהו שבכוונתו למנות את פוקס למזכיר ממשלת ישראל ה-37. המינוי אושר ב-8 בינואר 2023 ולמחרת הגיש פוקס את התפטרותו מרשימת הליכוד לכנסת. בתחילת מאי 2024, מבקר המדינה טען כי פוקס ניצל עתירה לבג"ץ על מנת לעכב העברת מסמכים על מתקפת הפתע על ישראל לצורך הביקורת שניהל. פוקס שלל העברה של חלק מהמסמכים מנימוקי ביטחון המדינה. מדובר היה במסמכים העוסקים בהעברת הכסף מקטר לחמאס. פוקס טען שהעברת מסמכים אלה מנוגדת לסיכום ולכן יש להמתין לסיום העתירה. בשנת 2007 עתר פוקס לבג"ץ בדרישה להורות לראש הממשלה אהוד אולמרט להתפטר מתפקידו על רקע מסקנות ועדת וינוגרד. העתירה נדחתה על הסף. עתר לבג"ץ נגד פיטורי השרים אביגדור ליברמן ובני אלון, שהתנגדו לתוכנית ההתנתקות, ופיטוריהם נועדו להשיג רוב בממשלה לאישור התוכנית. העתירה נדחתה. בינואר 2005 עתר לבג"ץ בדרישה שיורה לבטל את ההסכם הקואליציוני למינויו של ח"כ שמעון פרס למשנה לראש הממשלה, בנימוק שאין לכך בסיס בחוק יסוד: הממשלה. העתירה נדחתה על הסף. בתחילת 2018 עתר לבג"ץ כנגד פרסום המלצות המשטרה בתיק 1000 ובתיק 2000. העתירה נדחתה. בדצמבר 2019, בעקבות הודעתו של היועץ המשפטי לממשלה, אביחי מנדלבליט, על החלטתו להגיש כתב אישום נגד ראש הממשלה בנימין נתניהו, עתר פוקס לבג"ץ בדרישה לבטל החלטה זו. העתירה נדחתה על הסף. ביוני 2021, בעקבות הודעתו של חבר הכנסת יאיר לפיד שעלה בידו להרכיב ממשלה, עתר פוקס לבג"ץ בדרישה לראות הודעה זו כבטלה, בנימוק שלפי חוק יסוד: הממשלה חבר הכנסת שהרכיב ממשלה הוא זה שיעמוד בראשה, ותנאי זה אינו מתקיים. בג"ץ דחה את העתירה. פוקס נשוי לרחלי, אב לשישה ילדים ומתגורר בנווה דניאל. מדיה וקבצים בנושא יוסי פוקס בוויקישיתוף יוסי פוקס, ברשת החברתית פייסבוק יוסי פוקס, ברשת החברתית אקס (טוויטר) יוסי פוקס, באתר ערוץ 7 אייל לוי, ‏"פועל מאידאולוגיה בכלים משפטיים": האיש שעתר לבג"ץ נגד הגשת המלצות המשטרה, באתר מעריב אונליין, 13 בפברואר 2018 עפרה לקס, המאבק ב־D9 של בג"ץ, באתר ערוץ 7, 4 באוגוסט 2022 מי אתה יוסי פוקס? המשוריין הסרוג הנוסף של נתניהו, באתר כיפה, 14 בספטמבר 2022 הודיה כריש חזוני, ‏חוד החנית במאבק המשפטי למען ההתיישבות: מיהו יוסי פוקס, מזכיר הממשלה החדש, בעיתון מקור ראשון, 29 בדצמבר 2022 עטרה גרמן, ‏מזכיר הממשלה נגד היועמ"שית: התקשנו להסביר את הרפורמה כי רה"מ היה מנוע מכך, בעיתון מקור ראשון, 4 באפריל 2023 חדשות כיפה, ‏מי אתה יוסי פוקס? המשוריין הסרוג הנוסף של נתניהו, באתר כיפה, 14 בספטמבר, 2022 "מקווה שלא ירמסו עוד את זכויות המתיישבים", באתר ערוץ 7, 6 ביוני 2022 חזקי ברוך, נתניהו החליט: יוסי פוקס ימונה למזכיר הממשלה, יוסי שלי יהיה מנכ"ל משרד ראש הממשלה, באתר ערוץ 7, 29 בדצמבר 2022 הליכוד בהנהגת בנימין נתניהו לראשות הממשלה, באתר ועדת הבחירות המרכזית לכנסת ה-25, ‏11 בינואר 2013 שירית אביטן כהן, מזכיר הממשלה נגד מבקר המדינה: הרמטכ"ל צודק, אל תפגע במאמצי המלחמה, באתר ישראל היום, 8 במאי 2024 מבקר המדינה: מזכיר הממשלה מנצל את העתירה לבג"ץ כדי לעכב העברת מסמכים על 7.10 | כלכליסט, באתר calcalist, ‏2024-05-09 "הפרת סיכום": נתניהו מסרב להעביר למבקר מסמכי העברת כספים לחמאס | חדשות 13, באתר רשת 13 שמואל דקלו, ‏בג"ץ דחה את העתירה שקראה לאולמרט להתפטר מיידית בעקבות דו"ח וינוגרד, באתר גלובס, 1 במאי 2007 בג"ץ 5261/04 עו"ד יוסי פוקס נ' ראש הממשלה ואחרים, ניתן ב־26 באוקטובר 2004 בג"ץ 243/05 עו"ד יוסי פוקס נ' ח"כ שמעון פרס ואחרים, ניתן ב־17 בינואר 2005 אלון חכמון, ‏בגלל בג"ץ: היועמ"ש הורה למשטרה להמתין עם ההמלצות לגבי נתניהו, באתר מעריב אונליין, 11 בפברואר 2018 בג"ץ 7944/19 יוסי פוקס נ' היועץ המשפטי לממשלה ואחרים, ניתן ב־1 בדצמבר 2019 בג"ץ 3897/21 עו"ד יוסי פוקס נ' חבר הכנסת יאיר לפיד, יו"ר יש עתיד ואחרים, ניתן ב־7 ביוני 2021